  Анжелика Тихонова корреспондент Удмуртиын Сарапул – Кияса сюрес вылысь Кигбаево черкогурт дорысь Колбиха шур вамен потон выжез тупатъязы. Со сярысь элькун тӧролэн но кивалтэтлэн пресс-службазы ивортэ. Выльдэм выж 6 метр кыстӥське Ӧнерчиос сюрес шобретэз выльдӥзы, барьеръёссэ, перлаоссэ воштӥзы, выжлэсь пыкетъёссэ но со вылэ пырон интыосты тупатъязы но юнматӥзы. Юрино, Рябиновка гуртъёсын, Выезд черкогуртын улӥсьёс та сюрес вылтӥ нуналлы быдэ Сарапулэ ужаны мыно.  Озьы ик сюресчиос Дэри ёросысь Докша гурт дорысь Сарапул – Вотка сюрес вылысь ву кошкон гумыез тупатъязы, котырзэ умоятӥзы. Тодэ вайытом, озьы ик туэ шуръёс но чугун сюрес вамен вить выжъёсты тупатъялозы.  Тегъёс: Сарапул Удмуртия сюресъёс тупатъянужъёс  